**Érintetti tájékoztató**

|  |  |
| --- | --- |
| Nyilvántartási szám: | 30553-13/18/2025. Anyvt. |
| Az adatkezelés megnevezése | Fogvatartottak nyilvántartása  |
| Az adatkezelés célja | A Csengeri Országos Büntetés-végrehajtási Intézet törvényben meghatározott feladatai teljesítése érdekében a szabadságelvonással járó büntetések, intézkedések, büntetőeljárási kényszerintézkedések végrehajtására, a szabadságvesztésből szabadultak utógondozása, valamint a büntetés-végrehajtási pártfogó felügyelőifeladatok végrehajtása |
| Az adatkezelés jogalapja | 2011. évi CXII. törvény 5. §; 1995. évi CVII. törvény 28. §; 2013. évi CCXL. törvény 76. § |
| Az adatok fajtája | 1995. évi CVII. törvény 28. § (2) bekezdésében és a 2013. évi CCXL. tv. 76. § (2) bekezdésében meghatározott személyes és bűnügyi személyes adatok |
| Az érintettek köre | a büntetés- végrehajtási szervezetről szóló 1995. évi CVII. törvény 28. § alapján, az intézetben elhelyezett elítéltek és egyéb jogcímen fogvatartottak |
| Az adatok forrása | bűnügyi nyilvántartási rendszer, szabálysértési nyilvántartási rendszer, a polgárok személyi adat- és lakcímnyilvántartása, közúti közlekedési nyilvántartás, úti okmány nyilvántartás, idegenrendészeti nyilvántartás,érintettek nyilatkozata, hatósági igazolványa, hatósági határozatok kiadmányai, bírósági ítéletkiadmányok |
| A továbbított adatok fajtája | A büntetések, az intézkedések, egyes kényszerintézkedések és a szabálysértési elzárás végrehajtására vonatkozó adatok, továbbá a végrehajtással összefüggésben az elítéltre vagy az egyéb jogcímen fogvatartottra vonatkozó személyes adatokA rendőrség a) a Be. szerinti őrizet,b) ha az előzetes letartóztatást, a szabálysértési elzárást rendőrségi fogdában hajtják végre, az előzetes letartóztatás, a szabálysértési elzárás,c) a pártfogó felügyelet,d) az elítélt vagy az egyéb jogcímen fogvatartott más ügyben történő előállítása, szállítása,e) a reintegrációs őrizet végrehajtásához szükséges adatokat ismerheti meg és kezelheti.A helyi önkormányzat a társadalmi kötődés program, illetve az utógondozás végrehajtása során az ezekben részt vevő elítélt természetes személyazonosító adatátismerheti meg és kezelheti.A szabadságvesztés vagy elzárás büntetést töltő elítélt munkáltatását biztosító gazdálkodó szervezet a munkáltatásban részt vevő természetes személyazonosító adatait és a büntetés-végrehajtásiszervezet által alkalmazott nyilvántartási számát ismerheti meg és kezelheti. |
| A továbbított adatok címzettje | 1995. évi CVII. törvény 29. §, 29/A. §-ban, valamint a 2017. évi XC. tv. 97. § (1) bek. meghatározott személyi kör.  |
| Az adattovábbítás jogalapja | 1995. évi CVII. törvény 29. §, 29/A. § |
| Az egyes adatfajták törlési határideje | 1995. évi CVII. törvény 32. §-a; 2013. évi CCXL. törvény 79-80. §-a szerint  |
| Az adatkezelő neve és címe (székhelye), az adatvédelmi tisztviselő neve és elérhetősége | Csengeri Országos Büntetés-végrehajtási Intézet 4765 Csenger, Jánosi utca 3. Dr. Izsó Krisztián bv. szds.Hivatalos levél: 4765 Csenger, Pf. 5.E-mail cím: csenger.uk@bv.gov.huTel.: 06-44/795-979 |
| A tényleges adatkezelés helye, illetve az adatfeldolgozás helye | \_ |
| Az adatkezelés jogszerűsége és a személyes adatok megfelelő szintű biztonsága érdekében végrehajtott műszaki és szervezési biztonsági intézkedések általános leírása | A büntetés-végrehajtási szervezet Adatvédelmi és Adatbiztonsági Szabályzatában, Egységes Iratkezelési Szabályzatában, valamint Informatikai Biztonsági Szabályzatában foglalt intézkedések |

Az adatkezelő az érintett személyek személyes adatait eltérő célra nem használja fel.

Az adatkezeléssel kapcsolatos jogok és jogorvoslati lehetőségek

Az információs önrendelkezési jogról és az információszabadságról szóló 2011. évi CXII. törvény II/A. fejezetében foglaltaknak megfelelően az adatkezeléssel összefüggésben az adatkezelő adatvédelmi tisztviselőjén keresztül jogosult:

* az előzetes tájékoztatáshoz való jog érvényesülése érdekében az adatkezeléssel összefüggő tényekről az adatkezelést megelőzően tájékoztatást kapni,
* a hozzáférési jog érvényesülése érdekében tájékoztatást kérni személyes adatai kezeléséről, valamint kérni a kezelt személyes adatok rendelkezésre bocsátását,
* a helyesbítéshez való jog érvényesülése érdekében pontatlan adatok esetén helyesbítést vagy a hiányos adatok kiegészítését kérni,
* az adatkezelés korlátozásához való jog érvényesülése érdekében kérni az adatkezelés korlátozását,
* a törléshez való jog érvényesülése érdekében kérni a hozzájárulás alapján kezelt adatok törlését.

Hozzáféréshez való joga alapján – amennyiben az nem esik törvényben meghatározott érdekből korlátozás alá – megismerheti, hogy személyes adatainak kezelése folyamatban van-e az adatkezelőnél, és jogosult arra, hogy a rá vonatkozóan kezelt adatok kapcsán tájékoztatást kapjon

* a kezelt személyes adatok forrásáról,
* az adatkezelés céljáról és jogalapjáról,
* a kezelt adatok köréről,
* adattovábbítás esetén a továbbítás címzettjeiről, illetve a címzettek kategóriáiról,
* a kezelt személyes adatok megőrzésének időtartamáról, ezen időtartam meghatározásának szempontjairól,
* törvény alapján megillető jogairól, valamint azok érvényesítésének módjáról,
* a személyes adatai kezelésével összefüggésben felmerült adatvédelmi incidensek bekövetkezésének körülményeiről, azok hatásairól és az azok kezelésére tett intézkedésekről.

A tájékoztatás iránti és az intézkedésre irányuló kérelmek ügyintézési határideje 25 nap. A tájékoztatás és a kérelem alapján az érintetti jogok érvényesülése érdekében tett intézkedés ingyenes, azonban a folyó évben, azonos adatkörre vonatkozóan ismételten benyújtott kérelem benyújtása esetén, és amennyiben az adatkezelő az adatok helyesbítését, törlését vagy az adatkezelés korlátozását az adatkezelő jogszerűen mellőzi, az érintett jogainak ismételt és megalapozatlan érvényesítésével összefüggésben közvetlenül felmerült költségek megtérítését követelheti.

Az érintett hozzáféréshez való jogának érvényesítése az elérni kívánt céllal arányosan korlátozható vagy megtagadható, ha ezen intézkedés elengedhetetlenül szükséges a törvényben meghatározott valamely érdek biztosításához, ekkor a válaszban minden esetben megjelölésre kerül, hogy mely törvényi rendelkezés alapján került megtagadásra a tájékoztatás, és az érintett milyen jogorvoslati lehetőséget vehet igénybe.

Az adat helyesbítésének (módosításának) kérése esetén a módosítani kért adat valóságát az érintettnek alá kell támasztania, és igazolnia kell azt is, hogy valóban az arra jogosult személy kéri az adat módosítását.

Az adat törlésének kérése esetén az érintett kérheti adatainak törlését, amely alapján az adatkezelő köteles arra, hogy az érintettre vonatkozó adatokat indokolatlan késedelem nélkül törölje, ha:

* az adatkezelés jogellenes,
* ha az érintett hozzájárulásán alapult az adatok kezelése és azt visszavonta, és más jogalap az adatok további kezelését nem teszi jogszerűvé,
* az adatok törlését jogszabály, az Európai Unió jogi aktusa, a Nemzeti Adatvédelmi és Információszabadság Hatóság vagy a bíróság elrendelte,
* az adatkezelés korlátozásához való jog érvényesülése érdekében szükséges időtartam eltelt.

Az adatkezelés korlátozására abban az esetben van lehetőség, amennyiben

* az érintett vitatja az adatkezelő, illetve a megbízásából vagy rendelkezése alapján eljáró adatfeldolgozó által kezelt személyes adatok pontosságát, helytállóságát vagy hiánytalanságát, és a kezelt személyes adatok pontossága, helytállósága vagy hiánytalansága kétséget kizáróan nem állapítható meg, a fennálló kétség tisztázásának időtartamára,
* az adatok törlésének lenne helye, de az érintett írásbeli nyilatkozata vagy az adatkezelő rendelkezésére álló információk alapján megalapozottan feltételezhető, hogy az adatok törlése sértené az érintett jogos érdekeit, a törlés mellőzését megalapozó jogos érdek fennállásának időtartamára,
* az adatok törlésének lenne helye, de az adatkezelő vagy más közfeladatot ellátó szerv által vagy részvételével végzett, jogszabályban meghatározott vizsgálatok vagy eljárások – így különösen büntetőeljárás – során az adatok bizonyítékként való megőrzése szükséges, ezen vizsgálat vagy eljárás végleges, illetve jogerős lezárásáig.

Ha az adat korlátozás alá esik, az ilyen személyes adatokat a tárolás kivételével kizárólag az érintett jogos érdekének érvényesítése céljából vagy törvényben, nemzetközi szerződésben, illetve az Európai Unió kötelező jogi aktusában meghatározottak szerint végezhet.

Az adatkezeléssel kapcsolatos jogok érvényesítésének korlátozása, kérelme elutasítása, vagy a személyes adatok kezelésére vonatkozó jogszabályok megsértése esetén a Nemzeti Adatvédelmi és Információszabadság Hatósághoz fordulhat (székhely: 1055 Budapest, Falk Miksa utca 9-11., telefon: +36 (30) 683-5969, +36 (30) 549-6838, +36 (1) 391 1400, levelezési cím: 1363 Budapest, Pf.: 9., e-mail: ugyfelszolgalat@naih.hu).

A személyes adatok kezelésére vonatkozó jogszabályok megsértése esetén jogosult továbbá bírósághoz fordulni. Az ügy elbírálása a törvényszék hatáskörébe tartozik, a per az érintett választása szerint az adatkezelő székhelye vagy az érintett lakóhelye alapján illetékes törvényszék előtt indítható meg. A törvényszékek felsorolását és elérhetőségeit az alábbi linken keresztül tekintheti meg: <http://birosag.hu/torvenyszekek>.